Diari Oficial de la Generalitat Valenciana


Sumari del DOGV 6038, del 18-06-2009 (2009/7061)

RESOLUCIÓ de 15 de juny de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni entre la Generalitat (Conselleria d'Educació) i l'Ajuntament d'Olocau per a la creació d'una Escola Infantil de Primer Cicle, de titularitat municipal, en la citada localitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6038

Data del DOGV
:   18-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7061


Data del document
:   15-06-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * Olocau
    * administració local
    * cooperació administrativa
    * guarda de xiquets
    * centre d'ensenyament
    * educació preescolar

RESOLUCIÓ de 15 de juny de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni entre la Generalitat (Conselleria d'Educació) i l'Ajuntament d'Olocau per a la creació d'una Escola Infantil de Primer Cicle, de titularitat municipal, en la citada localitat.  
 [2009/7061]  
La Generalitat (Conselleria d'Educació) i l'Ajuntament d'Olocau han subscrit, després de la tramitació prèvia reglamentària, el 22 de maig de 2009, el Conveni per a la creació d'una Escola Infantil de Primer Cicle, de titularitat municipal, en la citada localitat.  
En compliment del que establix la clàusula novena del conveni, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0740/2009, i que figura com a annex d'esta resolució.  
València, 15 de juny de 2009.- El director general de Relacions amb les Corts i Secretariat del Consell. Ángel Mompó Romero.  
Conveni entre la Generalitat (Conselleria d'Educació) i l'Ajuntament d'Olocau per a la creació d'una Escola Infantil de Primer Cicle, de titularitat municipal, en esta localitat.  
València, 22 de maig de 2009.  
Reunits  
D'una part, Alejandro Font de Mora Turón, conseller d'Educació, que actua en nom i representació de la Generalitat, en virtut de l'acord adoptat pel Consell, el 30 de abril de 2009.  
De l'altra part, María Ascensión Arnal Navarro, alcaldessa presidenta de l'Ajuntament d'Olocau, facultat per a este acte per acord del Ple de l'Ajuntament.  
Manifesten  
1. L'Ajuntament d'Olocau va acordar sol·licitar la creació d'una escola infantil de titularitat pròpia a Olocau, dins del marc educatiu establit per la Llei Orgànica 2/2006, de 3 de maig, d'Educació (BOE núm. 106 de 04/05/06).  
2. La disposició addicional segona, punt 2, de la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació, establix que la creació de centres docents públics, els titulars dels quals siguen les corporacions locals, es farà per conveni entre l'administració educativa competent i les corporacions.  
3. El Servici de Projectes i Construccions Educatives ha emés un informe, de data 9 de maig de 2008, favorable a la proposta d'instal·lacions i ús educatiu, ja que s'ajusta al que disposa la normativa aplicable als requisits mínims dels centres que impartisquen ensenyaments de règim general no universitaris.  
4. El 15 de maig de 2008, la Direcció General d'Ordenació i Centres Docents va dictar una resolució per la qual s'aprovava la proposta d'instal·lacions i ús educatiu dels espais reflectits en els plànols presentats per a la creació de la mencionada escola.  
5. La Inspecció Educativa i la Unitat Tècnica de la Direcció Territorial d'Educació han emés informes favorables en el seu respectiu àmbit competencial.  
Per això, en virtut de les competències que atorguen el Reial Decret 2.093/1983, de 28 de juliol, sobre traspàs de funcions i servicis de l'administració de l'Estat a la Comunitat Valenciana en matèria d'educació, i la Llei 7/1985, de 2 d'abril, Reguladora de les Bases de Règim Local, la Conselleria d'Educació i l'Ajuntament d'Olocau acorden subscriure el present conveni atenent les següents,  
Clàusules  
Primera  
L'objecte d'este conveni és la creació d'una escola infantil a Olocau, de titularitat íntegrament municipal, d'acord amb la disposició addicional segona, punt 2, de la Llei Orgànica 8/1985, de 3 juliol, Reguladora del Dret a l'Educació (LODE) (BOE núm. 159 de 04/07/1985), amb les característiques, els ensenyaments i la configuració que s'indiquen:  
Denominació genèrica: Escola infantil de primer cicle  
Denominació específica: Municipal  
Domicili: C/ Les Piteres, 4  
Localitat: Olocau  
Província: València  
Codi: 08200890  
Titular: Ajuntament d'Olocau  
Ensenyaments: Educació Infantil de primer cicle  
Capacitat: 1 unitat per a xiquets de 0 a 3 anys, amb un màxim de 8 llocs escolars.  
Segona  
Esta escola impartirà el currículum de l'Educació Infantil establit per als centres educatius de l'àmbit territorial de la Comunitat Valenciana en el Decret 37/2008, de 28 de març, del Consell, pel qual s'establixen els continguts educatius del primer cicle de l'Educació Infantil a la Comunitat Valenciana (DOCV de 3 d'abril).  
Tercera  
Correspon al titular de l'escola infantil la dotació pressupostària necessària per als gastos derivats del personal docent i no docent, així com del funcionament del centre, independentment de la possibilitat de concórrer a totes les convocatòries públiques que faça la Conselleria d'Educació per a la concessió de subvencions o ajudes econòmiques als centres d'Educació Infantil.  
Quarta  
L'escola infantil se sotmetrà a l'autoritat de la Conselleria d'Educació i de la Inspecció Educativa en els termes que preveuen el títol VII de la Llei Orgànica 2/2006, de 3 de de maig, d'Educació, que regula la inspecció del sistema educatiu, i la resta de normativa de desplegament que es puga dictar sobre esta matèria.  
Quinta  
El titular de l'escola es compromet a:  
a) Complir el que establix sobre òrgans de govern dels centres públics el capítol III del títol V de la Llei Orgànica 2/2006, de 3 de maig, d'Educació.  
b) Complir la normativa aplicable que establix els requisits mínims dels centres que impartisquen ensenyaments de règim general.  
c) Seguir les directrius acadèmiques de l'administració educativa per als centres dependents de la Conselleria d'Educació i presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la Conselleria d'Educació els canvis de professorat que puguen produir-se i adjuntar a esta notificació els documents que justifiquen el compliment de la titulació exigida del nou professorat.  
d) Custodiar els expedients d'alumnes i tots els documents de caràcter acadèmic i administratiu que es generen.  
Sexta  
El present conveni produïx efectes el mateix dia que es firma; no obstant això, l'autorització d'obertura i funcionament del centre produirà efectes des de l'inici del curs acadèmic 2009/2010.  
Sèptima  
Les modificacions en les ensenyances, les instal·lacions i la resta de requisits mínims, excepte els que suposen una nova autorització d'acord amb el que preveu l'article 13.2 del Reial Decret 332/1992, de 3 d'abril, seran notificades a l'administració educativa, la qual instruirà el corresponent expedient, que es tramitarà, en defecte de normativa específica per als centres docents públics, segons el procediment que regula el títol IV del Reial Decret 332/1992, de 3 d'abril.La seua aprovació finalitzarà per orde del conseller d'Educació.  
En els supòsits que recull l'article 13.2, s'instruirà un expedient que donarà lloc a una nova autorització, per a la qual cosa s'haurà de subscriure l'oportú conveni entre les parts.  
Octava  
El present conveni tindrà una duració indefinida i es podrà extingir, no obstant això, per qualsevol de les causes següents:  
a) Per mutu acord de les parts.  
b) Per incompliment de les obligacions assumides per l'Ajuntament.  
c) Per denúncia d'una de les parts, després de l'avís previ, com a mínim, sis mesos abans de l'inici del curs acadèmic en què s'haja d'extingir.  
d) Per canvi de titularitat del centre o cessament de les activitats.  
Esta extinció serà efectiva a partir del final del curs escolar en què se'n produïsca la causa.  
En els supòsits previstos en els punts b i d l'extinció requerirà la comunicació prèvia de la Conselleria al titular de l'escola.  
Novena  
Este conveni s'inscriurà en el Registre de Centres Docents de la Comunitat Valenciana i en el Registre de Convenis de la Generalitat, i serà publicat en el Diari Oficial de la Comunitat Valenciana.  
Deu  
Este centre s'inscriurà en el Registre de Centres Docents de la Comunitat Valenciana.  
Com a prova de conformitat i perquè en quede constància, les dos parts firmen el present conveni en el lloc i en la data consignats anteriorment.  
El conseller d'Educació  
Alejandro Font de Mora Turón   
L'alcaldessa presidenta de l'Ajuntament d'Olocau  
María Ascensión Arnal Navarro